
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 659-3/2012
Előterjesztést készítette: Horinka László polgármester és Kántor Erzsébet testületi üi.

Előterjesztés elkészítésének időpontja: 2012. február 8.
Előterjesztést véleményezi: -

Döntés módja: nyílt szavazás, egyszerű szótöbbség 
Mellékletek: Tájékoztató (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének
2012. február 15-én tartandó munkaterv szerinti ülésére

1. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2012. (II.15.) ÖKT határozati javaslat

Sülysáp Nagyközség Önkormányzatának Képviselő-testülete a
1./ a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja, egyúttal
2./ 90/2011. (V. 23.) ÖKT, valamint a 164/2011. (X. 20.) ÖKT határozatának végrehajtási határidejét 2012. március 31-ére módosítja.
Határidő: azonnal

Felelős: polgármester

Sülysáp, 2012. február 8.


Horinka László s.k.


polgármester
Láttam!

Sülysáp, 2012. február .

Tóth Krisztina s.k.
jegyző
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2012. január 25-ei ülése óta 5 képviselő-testületi döntés végrehajtási határideje járt le az alábbiak szerint:

	Határozat száma
	Határozat kelte
	Döntés
	Határidő
	Állapot

	90/2011
	2011-05-23
	A Faluszolga Kft. működésének felülvizsgálata, a módosított feladatátadási rendszer bevezetése óta eltelt időszakra vonatkozóan
	2012-01-31
	Folyamatban van, határidő hosszabbítás szükséges#

	164/2011
	2011-10-20
	A gyermekek fogászati kezelésének szükségességéről szóló tájékoztató anyag elkészítése
	2012-01-31
	Folyamatban van, még további egyeztetések szükségesek*

	6/2012
	2012-01-25
	A gyepmesteri feladatok 2012. évi ellátására vonatkozó támogatási szerződés megkötése
	2012-01-31
	Folyamatban van.

	7/2012
	2012-01-25
	Az ÖKOVÍZ Kft.-vel fennálló hulladékkezelési közszolgáltatási szerződés meghosszabbítása
	2012-01-31
	Végrehajtva

	9/2012
	2012-01-25
	Sülysáp nagyközség várossá nyilvánításához szükséges pályázat benyújtása
	2012-01-31
	Végrehajtva


#A 90/2011. (V.23.) ÖKT határozatával a Képviselő-testület úgy határozott, hogy felülvizsgálja, az átalakított feladatátadási rendszer bevezetésétől 2011. december 31-ig időszakra vonatkozóan, a Faluszolga Kft. működését. Az ehhez szükséges kimutatásokat bekértük, de az elkészítésük hosszabb időt igényel, ezért kérjük a végrehajtási határidő 2012. március 31-re történő meghosszabbítását.
*A 164/2011. (X. 20.) ÖKT határozatával a Képviselő-testület döntött, hogy a fogorvosok, az OMSB és a Polgármesteri Hivatal bevonásával tájékoztató anyagot készíttet a szülők részére, a gyermekek fogászati kezelésének fontosságáról. A tájékoztató első változata elkészült, de a véglegesítéshez további egyeztetések szükségesek, ezért kérjük a végrehajtási határidő 2012. március 31-re történő meghosszabbítását.

II. Tájékoztató az előző ülés óta történt fontosabb eseményekről
-
Január 27-én a Tápió-vidéki Többcélú Kistérségi Társulás tartott ülést. Az ülés fontosabb napirendjei: a belső ellenőrzés 2012. évi ellátására beérkezett pályázatok elbírálása; a pályaválasztási tanácsadás 2012. évi ellátására kötendő szerződésekről döntés; a nevelési tanácsadás és a logopédia 2012. évi ellátásának kérdése; a Kistérségi esélyegyenlőségi terv elfogadása.

-
Január 30-án ismét állampolgársági eskütételre került sor. Ezúttal 4 személy tett esküt. 

-
Január 31-én aláírtuk Gyenes Kálmán nagykátai építész-tervezővel az óvodabővítésre készítendő tervek tervezői szerződését.

-
Február 2-án a Polgármesteri Hivatal akadálymentesítési munkálataival kapcsolatban, a kivitelezővel történ újabb egyeztetés.

-
Szintén február 2-án a Vasút utcai óvoda bővítésére készítendő tervekkel kapcsolatban megbeszélést folytattunk az óvodavezetővel és a tervezővel. 

-
Február 3-án a sülysápi rendőrőrs parancsnokával a Szent István Általános Iskola körüli forgalmi renddel kapcsolatban bejárást tettünk a helyszínen és az ott tapasztaltakról külön előterjesztés készült. 

-
Február 7-én a Családsegítő és Gyermekjóléti Szolgálat Társulási Tanácsa tartott ülést. Az ülés legfontosabb napirendjei a következők voltak: Bemutatkozott az új szakmai vezető, Juhászné Varga Erika; a Társulási Tanács elfogadta Dány településen egy újabb családgondozó munkába állásáról szóló javaslatot, továbbá a 2011. évi pénzügyi beszámolót és a 2012. évi költségvetést. Megjegyzem, hogy a családsegítő feladatellátása sem tud már megvalósulni az állami normatívából, ezért a 2012. évi költségvetés csak a társult települések lakosság arányos támogatásával hozható egyensúlyba. A hozzájárulás mértéke 47,- Ft/lakos. 

-
Február 7-én a Gólyahír Bölcsődében garanciális bejárás történt. A kivitelező korrekt módon állt a kérdéshez, a több mint 50 tételből álló hibalistát elfogadta, és másnap megkezdte a hibák javítását. A megállapodás a kivitelezővel úgy szól, hogy az épület körüli, azaz kinti problémáit a fagyok elmúltával vesszük leletárba és kezdik meg a javítást. 

-
Február 10-én, pénteken, az óvoda bővítés teveit készítő Gyenes Kálmán és a jegyzőasszony Pest Megyei Kormányhivatal Népegészségügyi Szakigazgatási szervével (ÁNTSZ) egyeztet, a bővítés minimál követelményeiről. 

Sülysáp, 2012. február 8.

Horinka László s.k.

